OzLabs/hebrew-wiki-articles huggingface dataset:
יחסי צ'ילה–קיריבטי

יחסי צ'ילה–קיריבטי הם היחסים הדיפלומטיים הרשמיים שבין הרפובליקה של צ'ילה לבין הרפובליקה של קיריבטי.

== היסטוריה ==
היחסים הדיפלומטיים הרשמיים שבין הרפובליקה של קיריבטי לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין קיריבטי לצ'ילה כוננו באופן רשמי ב-20 בינואר 1981.

אזרחי צ'ילה שרוצים להיכנס, לבקר ולשהות בקיריבטי זקוקים לאשרה על מנת לעשות כן. גם אזרחי קיריבטי שרוצים להיכנס, לבקר ולשהות בצ'ילה זקוקים לאשרת כניסה על מנת לעשות כן.

== נציגויות דיפלומטיות ==
* צ'ילה אינה מיוצגת בקיריבטי, הן בדרג השגרירות והן בדרג הקונסולרי. צ'ילה האמינה את שגרירותה שבקנברה, בירת אוסטרליה הסמוכה, על קיריבטי.
* קיריבטי אינה מיוצגת בצ'ילה, הן בדרג השגרירות והן בדרג הקונסולרי.

== קישורים חיצוניים ==
* [http://ip140.uahurtado.cl/uploads/r/archivo-institucional-universidad-alberto-hurtado/1/1/9/119a982db9b66f569a5d546b86f31a59dcb53b2815c3e28f774ad8bab7704d3c/31-2-12.pdf RELACIONES DIPLOMATICAS DE CHILE CON LOS PAISES DE LA CUENCA DEL PACIFICO], קובץ רשמי, משרד החוץ של צ'ילה

== הערות שוליים ==
ברוך גלי

ברוך (בלה) גלי (14 בספטמבר 1913 – 23 בפברואר 2006) היה פרופסור לפתולוגיה, הפקולטה לרפואה, הטכניון, ניהל את המכון הפתולוגי ברמב"ם - הקריה הרפואית לבריאות האדם בין השנים 1948–1970 והיה הפתולוג הראשון בחיפה.

==קורות חיים==
גלי נולד בעיר פיסקה באימפריה האוסטרו-הונגרית, בן בכור מבין שלושה ילדים. כשהיה בן שנתיים עברה משפחתו לבודפשט.

גלי התחיל את לימודי הרפואה באיטליה: בפדובה באוניברסיטת פדובה ובהמשך סיים את לימודי הרפואה בעיר בארי ב"אוניברסיטת בארי" בשנת 1937.

בשנת 1937 התחתן עם שושנה, שהייתה סטודנטית לרוקחות מארץ ישראל.

===בישראל===
במרץ 1938 עלה לארץ ישראל בעקבות רעייתו שושנה.

עבד במחלקה הכירורגית בבית החולים הדסה בחיפה, בניהולו של הד"ר דניאל (פריץ) פייזר.

בין השנים 1939–1943 התמחה במכון הפתולוגי בניהולו של הפרופ' שלמה פרנקו בבית החולים הדסה בירושלים.

בין השנים 1943–1948 עבד בחיפה בבית החולים "בתר" ו"רוטישילד" כמנהל המכון הפתולוגי.

גלי היה פעיל בשורות מד"א והפלמ"ח בתקופת המאורעות.

בין השנים 1948–1980 ניהל גלי את המכון הפתולוגי בבית החולים רמב"ם.

בסוף שנות ה-60 של המאה ה-20 גלי היה בין המייסדים של הפקולטה לרפואה בטכניון וכן כיהן כפרופסור לפתולוגיה בבית ספר לרפואה בטכניון.

בין השנים 1980–1993 היה מנהל אדמיניסטרטיבי של בית האבות של הרופאים "מעון הרופא".

גלי היה פעיל בהסתדרות הרפואית בישראל וארגון הרופאים עובדי המדינה.

גלי נפטר ב-23 פברואר 2006 (כ"ה בשבט תשס"ו). נטמן בבית הקברות כפר סמיר (שדה יהושע).

==משפחה==
רעייתו שושנה לבית וייס נפטרה ב-1978. לזוג 2 בנות.

התחתן בשנית עם שרה בינדר שהייתה אחות אחראית של חדרי הניתוח ב-בית חולים הכרמל.

==קישורים חיצוניים==
* [https://www.ncbi.nlm.nih.gov/pubmed/?term=gellei+b ממחקריו של גלי באתר PubMed]

==הערות שוליים==

קטגוריה:אנשי העלייה החמישית
קטגוריה:ישראלים ילידי האימפריה האוסטרו-הונגרית
קטגוריה:בוגרי אוניברסיטאות באיטליה
קטגוריה:כירורגים ביישוב
קטגוריה:אנשי מגן דוד אדום
קטגוריה:פתולוגים ישראלים
קטגוריה:פתולוגים ביישוב
קטגוריה:סגל מרכז רפואי הדסה
קטגוריה:סגל מרכז רפואי בני ציון
קטגוריה:סגל רמב"ם - הקריה הרפואית לבריאות האדם
קטגוריה:סגל הטכניון: רפואה
קטגוריה:חיפה: אישים
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1913
קטגוריה:ישראלים שנפטרו ב-2006
גרמן גילטמן

גרמן גילטמן (נולד ב- 1 בפברואר 1973) הוא קצין צה"ל במילואים בדרגת אלוף-משנה ששימש כנספח צה"ל ברוסיה, ואשר פיקד על גדוד 82 וחטיבה 278.

== ביוגרפיה ==
נולד בעיר זפוריז'יה (אז בברית המועצות וכיום באוקראינה). עלה לארץ בשנת 1990. עם גיוסו לצה"ל שובץ בחיל השריון, עבר הכשרה כלוחם, קורס מפקדי טנקים וקורס קצינים. גילטמן שימש במגוון תפקידי מטה ופיקוד בחיל ובכלל זה כמפקד גדוד 82 בחטיבה 7. לאחר מכן היה גם מפקד גדוד 532 בחטיבה 460 ובהמשך סגן מפקד חטיבה 7. השתלם בקורס מפקדי חטיבות ומונה למפקד חטיבה 278 וכסגן מפקד עוצבת הפלדה. בהמשך מונה לנספח צה"ל ברוסיה. לאחר סיום תפקידו הוחלף על ידי בוריס שוסטר.

==קישורים חיצוניים==

==הערות שוליים==

קטגוריה:מפקדי גדוד 82
קטגוריה:מפקדי חטיבות חיל השריון של צה"ל
קטגוריה:נספחים צבאיים ישראלים ברוסיה
קטגוריה:אלופי-משנה בצה"ל
קטגוריה:עולים בשנות ה-1990
קטגוריה:ישראלים ילידי ברית המועצות
קטגוריה:ישראלים שנולדו ב-1973
פרס פרנץ ליסט

פרס פרנץ ליסט (בהונגרית: Liszt Ferenc-díj) הוא הפרס הגבוה ביותר בתחום המוזיקה, שמוענק על ידי הרפובליקה של הונגריה. הפרס הוא על שמו של הפסנתרן והמלחין ההונגרי הגדול פרנץ ליסט. המשרד למשאבי אנוש<ref>[https://www.kormany.hu/hu/emberi-eroforrasok-miniszteriuma/hirek/a-kituntetettek-a-magyar-kulturkincset-gazdagitjak מקבלי הפרס מעשירים את התרבות ההונגרית] (מאמר בהונגרית)</ref> מעניק את הפרס כהכרה והוקרה בשל פעילות מצטיינת בתחום המוזיקה ואמנויות הבמה המוזיקליות (ביצוע מוזיקלי, ניצוח וכדומה).<ref>[https://www.kormany.hu/hu/emberi-eroforrasok-miniszteriuma/hirek/balog-zoltan-allami-muveszeti-es-miniszteri-szakmai-dijakat-adott-at-2016 הענקת הפרסים על ידי שר התרבות במרץ 2016]</ref> הפרס מוענק משנת 1952.

== הפרס ==
הפרס מוענק לשמונה אנשים בלבד בכל שנה ב־15 במרץ. עד 1976 היו לו שלוש דרגות לפרס שלאחר מכן אוחדו לאחד בלבד. מקבל הפרס זוכה בפרס כספי, במדליה ובתעודה על שמו שמאשרת את זכאותו לפרס.

1952-1992: מדליית ברונזה עגול דו צדדית. בחלקו הקדמי דיוקנו של פרנץ ליסט מביט ימינה ומסביב הכיתוב "FERENC LISZT 1886-1811". זר עלי דפנה בצד האחורי, על הגב המדליה, עם הכיתוב "FERENC LISZT AWARD". המדליה עוצבה על ידי הפסל וולטר מאדארשי.

משנת 1992: מדליית ברונזה עגולה חד-צדדית, קוטר 80 ס"מ, עובי 8 מ"מ. שנושא דיוקן ימני, קמור, שך המלחין והכיתוב "FERENC LISZT PRIZE". המדליה עוצבה על ידי הפסל גאבור גאטי.

== לקריאה נוספת ==
* מאגר הפרסים וההצטיינות בין השנים 1948 - 1980. נערך ונערך על ידי יוז'פנה מג'ייר. פלמירו טוליאטי County Library, Kaposvár ISBN 963-7551-57
* מאגר הפרסים וההצטיינות 1981–1990. ספריית המחוז והעיר, Kaposvár ISSN 0237-2312
* [https://web.archive.org/web/20121208042448/http://www.nefmi.gov.hu/miniszterium/kituntetettek/allami-muveszeti-dijakat ·פרסי 2010: המשרד למשאבי] אנוש "Állami és művészeti díjakat adtak át március 15-e alkalmából". Nemzeti Erőforrás Minisztérium. 14
* מיהו מי 2009. אד. פיטר הרמן. בודפשט: משרד הטלגרף ההונגרי. 2008

== קישורים חיצוניים ==

* [https://papageno.hu/featured/2017/03/a-liszt-ferenc-dijrol/ זולטאן וונצ'י: על פרס פרנץ ליסט] = פפגנו, 17 במרץ 2017
* muzsika.net HU ISSN 1588-1415
* [https://web.archive.org/web/20100515060229/http://regi.pim.hu/Online/adattar/intezmenyek.php?doit=dijak רשימת ההצטיינות עד 2008]
== הערות שוליים ==

קטגוריה:פרסים אירופאים
קטגוריה:פרסים הונגריים
קטגוריה:הונגריה: תרבות
ולטר זומרלט

אליס זומרלט]]
קרל אוגוסט ולטר זומרלט (בגרמנית: Carl August Walther Sommerlath; 22 בינואר 1901 – 21 באוקטובר 1990) היה איש עסקים גרמני. אביה של סילביה, מלכת שוודיה.

==ביוגרפיה==
זומרלט נולד בהיידלברג, גרמניה. באמצע שנות העשרים של המאה ה-20 עבר לגור בסאו פאולו, ברזיל, שם עבד בחברת הפלדה "Acus Roechling Boulerus do Brasil", שהיא חברת בת של תאגיד הפלדה הגרמני "Roechling".

ב-1925 התחתן עם הברזילאית אליס סוארס דה טולדו, ונולדו להם שלושה בנים ובת.

ב-1938 חזר להיידלברג וב-1939 עבר לברלין.

בתקופת מלחמת העולם השנייה והשואה, מ-1939 ועד 1943, ניהל חברה שנלקחה על ידי הנאצים מבעליהם היהודיים. החברה עסקה בייצור כלי נשק לשימוש מלחמתי, ב-1943 מבנה החברה נהרס בהפצצה, מאוחר יותר באותה שנה הוא עזב את ברלין עם משפחתו.

לאחר המלחמה ב-1947 המשפחה עברה לברזיל, שם ניהל סניף של החברה השוודית "Uddeholms", ב-1957 חזר בשנית להיידלברג.

ב-1976 נישאה בתו סילביה למלך שוודיה קרל השישה עשר גוסטב, מלך שוודיה, באותה שנה התראיין על ידי העיתון השוודי "Expressen" שם נשאל אם היה לו קשר כלשהי לנאצים, הוא הגיב בשלילה וטען כי הקשר היחיד שהיה לו שעבד במפעל בבעלות המדינה בזמן השלטון הנאצי.

ב-1981 נכח זומרלט בטקס חלוקת פרס נובל.

ב-1990 זומרלט הלך לעולמו.

ב-2002 התחוללה סערה בתקשורת השוודית על כך שהיה חבר במפלגה הנאצית. ב-2011 הורתה המלכה סילביה על פתיחת חקירת עברו הנאצי של אביה.

ב-2020 הציגה קבוצת חוקרים יומנים ורישומים שנתגלו מחדש, לפיהם היה ולטר זומרלט מעורב בהצלה של חברי מחתרת אנטי-היטלראית ושל יהודים במהלך המלחמה. לאחר כישלון ההתנקשות בהיטלר של קלאוס פון שטופנברג ב-20 ביולי 1944, הוברחו חמישה עשר מחברי המחתרת ביחד עם קומץ יהודים לשוודיה ברכבת, שמו של ולטר זומרלט מופיע במסמכים שהיו בידיו של חבר המחתרת אוטו ואגנר. הרכבת יצאה כמה מאות קילומטרים דרום מזרחית לברלין כשהיא עמוסה ברהיטים, וכשהגיעה לברלין הוצאו הרהיטים, ובמקומם הוכנסו האנשים עם כמה עמודי בטון כדי לפצות על השינוי במשקל. הרכבת הגיעה בשלום לטרולבורג בדרום שוודיה. נאמר שבתכנון הפעולה השתתפו דיפלומטים שוודיים, חברי הכנסייה השוודית ומספר גרמנים.

==קישורים חיצוניים==
<div style="direction: ltr;">
* 
</div>

==הערות שוליים==

קטגוריה:אנשי עסקים גרמנים
קטגוריה:נאצים
קטגוריה:גרמנים שנולדו ב-1901
קטגוריה:גרמנים שנפטרו ב-1990
מריה פון טשנאדי

מריה פון טשנאדי (בהונגרית: Tasnády Fekete Mária; 16 בנובמבר 1911 – 	16 במרץ 2001) הייתה שחקנית הונגרייה.

==ראשית חייה==
פון טשנאדי נולדה בטרנסילבניה שאז הייתה בשליטת האימפריה האוסטרו הונגרית לזוג הורים הונגרים. לאחר מלחמת העולם הראשונה עברה להונגריה ובשנת 1932 לגרמניה אך בשנת 1938 חזרה להונגריה אותה עזבה בשנת 1948.

היא למדה ספרות באוניברסיטת בודפשט.

ב-1931 נבחרה למיס הונגריה והתמודדה בתחרות מיס אירופה.

==קריירה==

ב-1932 הופיעה לראשונה בקולנוע בסרט הקומדייה "Wenn die Liebe Mode macht". ב-1936 שיחקה בתפקיד הראשי ב"Schlußakkord", מלודרמה אודות השלטון הנאצי. ב-1937 שיחקה בסרט "Menschen ohne Vaterland" המתרחש בלטביה בזמן מלחמת העולם הראשונה.

ב-1940 שיחקה בסרט ההיסטורי "סרייבו" העוסק ברצח פרנץ פרדיננד. ב-1941 שיחקה בסרט הפשע "Alarm". ב-1942 שיחקה בסרט התעמולה האיטלקי "בנגזי".

לאחר מלחמת העולם השנייה החלה לעבוד ברדיו אירופה החופשית והתגוררה במינכן.

ב-1951 היא גילמה את אמו של אנריקו קארוזו בסרט ביוגרפי אודותיו. ב-1955 מצודת ויבורג שיחקה בסרט "André and Ursula" המבוסס על רומן גרמני.

בנוסף למשחק היא עסקה גם בתחום המוזיקה.

==חיים אישיים==
ב-1954 עברה להתגורר במינכן, היא נישאה פעמיים (החל משנת 1937 עם גזה פון רדוואני).

==קישורים חיצוניים==

* [https://androom.home.xs4all.nl/biography/p016445.htm הביוגרפיה]
* [http://www.steffi-line.de/archiv_text/nost_buehne/20t_tasnady.htm]

קטגוריה:שחקניות קולנוע וטלוויזיה הונגריות
קטגוריה:זוכות מיס הונגריה
קטגוריה:משתתפות בתחרות מיס אירופה
קטגוריה:מהגרים מהונגריה לגרמניה
קטגוריה:מהגרות לגרמניה
קטגוריה:דוגמניות הונגריות
קטגוריה:שחקני קולנוע וטלוויזיה הונגרים
קטגוריה:הונגריות שנולדו ב-1911
קטגוריה:הונגרים שנולדו ב-1911
קטגוריה:הונגריות שנפטרו ב-2001
קטגוריה:הונגרים שנפטרו ב-2001
קשר עיר

קשר עיר הוא סרט קולנוע ישראלי משנת 1998 עם דפנה רכטר, שרון אלכסנדר ויהונתן סגל בתפקידים הראשיים.

הסרט היה מועמד ל-12 פרסי אופיר, היה גם מועמד לפרס בפסטיבל ברלין, ובנוסף זכה בפרס הסרט הטוב ביותר בפסטיבל הסרטים הבינלאומי חיפה.

==עלילה==
אווה נשואה בנישואים לא מאושרים לרובי ואם לילד, היא עובדת בחנות ונפגעת מהלנת שכר.

נישואיה מתדרדרים עמוק יותר עם שובו לארץ של עמנואל, מאהבה לשעבר של אווה וחברו לספסל הלימודים של רובי.

==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקן
!width=80|תפקיד
|-
| דפנה רכטר || אווה
|-
| שרון אלכסנדר || רובי
|-
| יהונתן סגל || עמנואל
|-
| תחיה דנון || גבריאלה
|-
|}

==קישורים חיצוניים==

קטגוריה:סרטי דרמה ישראליים
קטגוריה:סרטי מתח ישראליים
קטגוריה:יהונתן סגל
קטגוריה:סרטים ישראליים משנת 1998
התחנה הישנה (שיר)

התחנה הישנה הוא שיר עברי משנת 1994 שכתב והלחין קובי אוז וביצעה להקת טיפקס.

==רקע==
השיר נכלל באלבומה השלישי של הלהקה, "החיים שלך בלאפה". בשיר מתייחס הדובר באופן נוסטלגי לתחנה המרכזית הישנה בתל אביב.

על השיר אמר אוז: "אומרים שהשיר הזה נבואי כי הוא אומר שהתחנה היא מדינה אחרת ויש שאומרים שזה מה שהיא הפכה להיות".

במצעד הפזמונים העברי השנתי של רשת ג' לשנת תשנ"ה (1995) דורג השיר במקום ה-35.

== תוכן השיר ==
השיר מתאר את האווירה שהייתה בתחנה המרכזית הישנה בתל אביב, כפי שנחוותה על ידי אוז. בין היתר מוזכרים בה קולנוע מרכז בסלומון פינת נווה שאנן אשר הקרין סרטים פורנוגרפיים, את דוכני הנעלים של רחוב נווה שאנן, את השירותים הציבוריים המלוכלכים, את הרוכלים הרבים בתחנה, את דוכני הפלאפל ואת חנויות הקסטות שזוהו עימה. הוא מתאר אותה כמציאות ששונה משאר העיר תל אביב.

==וידאו קליפ==
הודיאו קליפ לשיר בוים על ידי עמנואל הלפרין וקובי אוז. הוא כולל צילומים בשחור-לבן של חברי הלהקה בסביבת התחנה שננטשה קודם לכן, בשילוב עם קטעי ארכיון בהם מצולמת התחנה בתקופת פעילותה.

== מיקומי שיא ==

==השיר בספרי תווים==
* רמי יוסיפוב, טיפקס: ספר תווים: 1988-1998, עמ' 47, הוצאת עננה, 1999. 

==קישורים חיצוניים==
* [https://mshironet.mako.co.il/artist?type=lyrics&lang=1&prfid=429&wrkid=1284 מילות השיר], באתר שירונט
* [https://www.nli.org.il/he/items/NNL_MUSIC_AL990052466010205171/NLI לדף השיר], באתר הספרייה הלאומית

==הערות שוליים==

קטגוריה:שירי 1995
קטגוריה:שירי טיפקס
קטגוריה:שירים בעברית
קטגוריה:שירים על תל אביב-יפו
קטגוריה:התחנה המרכזית הישנה של תל אביב
קטגוריה:שירים על נוסטלגיה
נונאטאק טנט

נונאטאק טנט (באנגלית: Tent Nunatak;מילולית: נונאטאק האוהל) הוא נונאטאק בצורת פרמידה, המהווה את הגבול הדרומי של מפרצון וירלווינד בחוף המזרחי של ארץ גרהאם בחצי האי האנטארקטי שבאנטארקטיקה. 

== היסטוריה ==
=== גילוי הנונאטאק ===

הנונאטק צולם מהאוויר על ידי השרות האנטארקטי של ארצות הברית בשנת 1940 (אשר תיארו אותו כ"נונאטק סלע בצורת אוהל"<ref>"distinctive tentshaped rock nunatak"</ref>), ומופה על ידי סקר שטחי חסות איי פוקלנד בשנת 1947. 

=== מקור השם ===

שמו של הנונאטאק ניתן לו בשל צורתו.

== לקריאה נוספת ==

<div class="mw-content-ltr">• Defense Mapping Agency Hydrographic/Topographic Center, [https://books.google.co.il/books?id=sgSnbMOD_VsC&pg=PA274&lpg=PA274&dq=%22Tent+Nunatak%22&source=bl&ots=qbVCtwNhz5&sig=ACfU3U1ISuYB3U7YW5lVWW4g0IoQO77dww&hl=en&sa=X&ved=2ahUKEwji65WuuYjlAhVSI1AKHQFTAOoQ6AEwBnoECAcQAQ#v=onepage&q=%22Tent%20Nunatak%22&f=false Sailing Directions (planning Guide) and (enroute) for Antarctica], P 274</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:15116 נונאטאק טנט] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=14529&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נונאטאק טנט] באתר הגאזט האנטארקטי המשווה SCAR של ממשלת אוסטרליה

== הערות שוליים ==

טנט
טנט
מפרצון וירלווינד

מפרצון וירלווינד (באנגלית: Whirlwind Inlet) הוא מפרצון מכוסה קרח, בין כף נורת'רופ לנונאטאק טנט, בחוף המזרחי של ארץ גרהאם, בחצי האי האנטארקטי שבאנטארקטיקה.

== היסטוריה ==
=== גילוי המפרצון ===

המפרצון התגלה על ידי סר יוברט וילקינס בטיסת החקר שערף באזור ב-20 בדצמבר 1928.

לאחר מכן המפרצון צולם מהאוויר על ידי השרות האנטארקטי של ארצות הברית בשנת 1940, ומופה על ידי סקר שטחי חסות איי פוקלנד בשנת 1947.

=== מקור השם ===

וילקינס ראה את קרחוני וירלווינד ארבעה קרחונים גדולים הזורמים אל המפרצון, ובשל מיקומם ביחס למפרצון הם הזכירו לו את המנוע הכוכבי במטוס הרייט-וירלווינד (Wright Whirlwind) בו ביצע את טיסת החקר שלו, ולכן קרא למפרצון וירלווינד.

== לקריאה נוספת ==

<div class="mw-content-ltr">• Defense Mapping Agency Hydrographic/Topographic Center, [https://books.google.co.il/books?id=sgSnbMOD_VsC&pg=PA274&lpg=PA274&dq=%22Whirlwind+Inlet%22&source=bl&ots=qbVCtwNguc&sig=ACfU3U0qtTjYpJvaNGsfO-DLBh1nlHIE5Q&hl=en&sa=X&ved=2ahUKEwiHiY7quIjlAhWCsaQKHcgxBjgQ6AEwBHoECAcQAQ#v=onepage&q=%22Whirlwind%20Inlet%22&f=false Sailing Directions (planning Guide) and (enroute) for Antarctica], P 274</div>

<div class="mw-content-ltr">• Ian Renfrew, [https://www.ecmwf.int/sites/default/files/elibrary/2013/13931-polar-storms-and-polar-jets-mesoscale-weather-systems-arctic-antarctic.pdf Polar storms and polar jets: Mesoscale weather systems in the Arctic & Antarctic]</div>

<div class="mw-content-ltr">• Andy Elvidge, Ian Renfrew, [https://books.google.co.il/books?id=QGzbNqJTgzMC&pg=PA59&lpg=PA59&dq=%22Wenkchemna+Peak%22&source=bl&ots=FGbm3naOOR&sig=jm65AEpK8owUQaesT1_EH2hQOZ0&hl=en&sa=X&ved=0ahUKEwiUw7PjiPzbAhXNxqQKHYNODKQ4FBDoAQhAMAY#v=onepage&q=%22Wenkchemna%20Peak%22&f=false What causes foehn warming?] </div>

<div class="mw-content-ltr">• Suzanne L. Bevan, Adrian Luckman, Bryn Hubbard, Bernd Kulessa, David Ashmore, Peter Kuipers Munneke, Martin O’Leary, Adam Booth, Heidi Sevestre, and Daniel McGrath, [https://www.the-cryosphere.net/11/2743/2017/tc-11-2743-2017.pdf Centuries of intense surface melt on Larsen C Ice Shelf], The Cryosphere, 11, 2743–2753, 2017 https://doi.org/10.5194/tc-11-2743-2017
</div>

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:16511 מפרצון וירלווינד] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=15960&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרצון וירלווינד] באתר הגאזט האנטארקטי המשווה SCAR של ממשלת אוסטרליה
* 

== הערות שוליים ==

וירלווינד
וירלווינד
וירלווינד
אמא ואני

אמא ואני (באנגלית: Tee & Mo) היא סדרת הנפשה בריטית-קנדית לילדים, המשודרת בישראל בדיבוב לעברית בערוץ לולי החל משנת 2018.

== תקציר העלילה ==
הריונות ראשונים מלווים ברעיונות גדולים על הורות, אך כשהילד נולד הוא מופיע עם רעיונות משלו לגבי איך הדברים צריכים להתנהל. כך מתחיל הקשר בין שני הקופים, האם מו ובנה הראשון טי. טי ומו עושים הכל יחד - אמא מלמדת את הילד להיות ילד, אבל גם הילד מלמד את האמא להיות אמא.

== דמויות ==
* טי - קוף קטן בן 3 וחצי, פעלתן, סקרן ומלא חוש הומור, שתמיד תראו אותו עם הצעצוע האהוב עליו - קפטן קוף. אך כמו כל ילד בן 3, טי נוטה לראות את הדברים רק מנקודת מבטו.
* מו - אמו של טי. אחראית לכל עבודות הבית והגינה, ובעיקר אחראית על בנה האהוב.
* לילי - טיגריסית חמודה, שהיא חברתו של טי
* טומו - סנאי מעופף חמוד, צעיר ואמיץ
* היידי - נקבת היפופוטם נלהבת, שהיא חברתה הטובה של מו.
* מר אוג - חזיר היבלות המסודר, שהוא השכן של טי ומו.

== קישורים חיצוניים ==
* 

* 
* פרקי [https://www.luli.tv/אמא-ואני-פרקים-מלאים/ אמא ואני] ב[https://www.luli.tv/ אתר לולי]

קטגוריה:סדרות ערוץ הופ!
קטגוריה:סדרות הנפשה קנדיות
קטגוריה:סדרות הנפשה בריטיות
קטגוריה:ערוץ לולי: סדרות
קטגוריה:סדרות CBeebies
קטגוריה:סדרות על יונקים
יוסיפ ברקאלו

יוסיפ ברקאלו (בקרואטית: Josip Brekalo; נהגה: [jǒsip brěːkalo]; נולד ב-23 ביוני 1998) הוא כדורגלן קרואטי המשחק בעמדת החלוץ בהיידוק ספליט ובנבחרת קרואטיה.

==קריירת מועדונים==
ברקאלו התאמן לאורך עשור במחלקת הנוער של דינמו זאגרב, כשאת הופעת הבכורה שלו בליגה הקרואטית ערך ב-19 בדצמבר 2015 נגד אינטר זפרשיץ'. ב-15 במאי 2016, נרכש על ידי וולפסבורג מהבונדסליגה בסכום של 10 מיליון אירו.

ב-31 בינואר 2017, הוא הושאל לשטוטגרט עד לתום העונה, עם אופציית השאלה לעונה נוספת. ברקאלו כבש את שערו הראשון בקריירה הבוגרת שלו ב-17 בפברואר 2017, כשנכנס כמחליף בניצחון החוץ 1–2 על פ.צ היידנהיים. ב-1 בינואר 2018, הוא שב בחזרה לשורותיה של וולפסבורג. ב-31 באוגוסט 2021 הושאל לטורינו לעונה אחת. 

ב-28 בינואר 2023 חתם בפיורנטינה. ב-29 בינואר 2024 הושאל להיידוק ספליט.

==קריירה בינלאומית==
ב-15 בנובמבר 2018 ערך ברקאלו את הופעת הבכורה שלו במדים הלאומיים במשחק נגד ספרד במסגרת ליגת האומות. ב-8 בספטמבר 2020 כבש את שערו הראשון עבור קרואטיה בהפסד 2–4 לצרפת.

במאי 2021 זומן לסגל הנבחרת לקראת משחקיה ביורו 2020.

== חיים אישיים ==
אביו של ברקאלו, אנטה, הוא כדורגלן עבר, שייצג את בוסניה והרצגובינה בקבוצות נוער שונות, מכיוון שהוא מגיע מאזור פוסאבינה שבבוסניה, הקריירה שלו נעצרה בגיל 21, אז פרצו מלחמות יוגוסלביה והוא נפצע בשדה הקרב.<ref></ref>

בקיץ 2018, עורר ברקאלו מחלוקת בתקשורת הגרמנית והקרואטית לאחר שקבע כי לא היה רוצה לענוד סרט קפטן עם צבעי דגל הלהט"ב, לאחר שהמועדון החליט כי קפטני כל קבוצותיהם ילבשו סרט כזה במהלך 2018/2019. הקרואטי טען כי "אני חייב לומר שאני לא יכול לעמוד לגמרי מאחורי הפעולה הזו, כי זה סותר את האמונה הנוצרית שלי. גדלתי כדתי. אני בסדר עם אנשים שחיים באורח חיים אחר, כי זה עניינם. אבל אני לא רוצה ולא צריך לשאת סמל המייצג אותם".<ref></ref>
==קישורים חיצוניים==

==הערות שוליים==

קטגוריה:כדורגלנים קרואטים
קטגוריה:חלוצי כדורגל קרואטים
קטגוריה:כדורגלני דינמו זאגרב
קטגוריה:כדורגלני וולפסבורג
קטגוריה:כדורגלני שטוטגרט
קטגוריה:כדורגלני טורינו
קטגוריה:כדורגלני פיורנטינה
קטגוריה:כדורגלני היידוק ספליט
קטגוריה:כדורגלני יורו 2020
קטגוריה:ספורטאים קרואטים בגרמניה
קטגוריה:ספורטאים קרואטים באיטליה
קטגוריה:קרואטים שנולדו ב-1988
LEVC TX

LEVC TX (קרויה גם: TX5) היא מכונית בתצורת מונית, המוגדרת כמכונית רטרו בעלת הנעה היברידית, אשר מיוצרת על ידי חברת הנדסת הרכב London Electric Vehicle Company , (שם רשמי: The London Taxi Corporation Limited, לשעבר "London Taxi Company") הבריטית, חברת בת של יצרנית הרכב הסינית ג'ילי אשר מיוצרת משנת 2017 בבריטניה.

=="LEVC TX"==

* מכונית היברידית (מנוע בנזין + מנוע חשמלי).
* 4 דלתות - סדאן.
* ניתן לפתוח את הדלתות האחוריות כנגד הרוח, נבנתה מסגרת צד נשלפת חשמלית לכניסה לכיסא גלגלים לתא הנוסעים.
* 6 מושבים (נהג + חמישה נוסעים).
* דגם ה-"LEVC TX" בנוי על פלטפורמה ייחודית, המבוססת על ידי שלדת אלומיניום מלוכדת שנבנתה בבריטניה.
* טווח נסיעה משולב כאשר הגנרטור מתחיל לפעול - 607 ק"מ.
* טווח סוללה חשמלית מסוג סוללת ליתיום-יון - 129.7 ק"מ.
* דגם "LEVC TX" מצויד בחבילת סוללות של 33 קילוואט המסופקת על ידי חברת הכימיה התעשייתית מ-קוריאה הדרומית "LG Chem" , ומפעילה מנוע חשמלי בנוי של 110 קילוואט של התאגיד הגרמני סימנס.
* ביוני 2019 הוצג הוואן של הגרסאות המסחריות, הנקרא "LEVC LCV" שיש לו רצפה מוארכת וגג מורם עם דלתות הזזה אחוריות.

==תמונות==
<gallery mode="packed" heights="190">
קובץ:CleverShuttle, Hamburg (IMG 20190428 104930).jpg| דגם "LEVC TX" (צולם בהמבורג)
קובץ: Levc Tx Vista Comfort Plus.jpg| דגם "LEVC TX"
</gallery>

==ראו גם==
* אוסטין FX3
* אוסטין FX4
* LTI TX1
* LTI TXII

==קישורים חיצוניים==

* 

==הערות שוליים==

קטגוריה:מוניות
קטגוריה:דגמי מכוניות שהושקו ב-2017
קטגוריה:מכוניות בריטיות
קטגוריה:לונדון: מוניות
קטגוריה:מכוניות רטרו
קטגוריה:מכוניות היברידיות
עופרי ביטרמן

עופרי ביטרמן (נולד ב-24 בספטמבר 1989) הוא שחקן תיאטרון, טלוויזיה וקולנוע ישראלי. זוכה פרס התיאטרון הישראלי בקטגוריית השחקן המבטיח על הופעתו במחזה "מלך הכלבים" בתיאטרון בית ליסין.

== ביוגרפיה ==
ביטרמן נולד בבאר שבע ללירי בן דב, מורה לאמנות, וליוסי ביטרמן איש צבא קבע ומורה לנהיגה, בגיל 3 עברו להרצליה. עופרי למד בבית הספר היסודי בן צבי הרצליה, ובהמשך בחטיבת הביניים בן-גוריון. את שנות התיכון למד עופרי בתיכון "היובל" במגמת תיאטרון.

בגיל 13 החל ללמוד ולשחק ב"להקת על הבמה" הרצליה (שבין בוגריה השחקנים: רועי ניק, מאי מלר, דברי מזי"א, אסף הרץ, אלון סנדלר, רות רסיוק ועוד) ובהמשך שיחק גם בתיאטרון העירוני הרצליה.

את שירותו בצה"ל עשה כמפקד כיתה במגל. לאחר שחררו מצה"ל החל ללמוד משחק בסטודיו למשחק מייסודו של יורם לוינשטיין (מחזור 2016).

במסגרת הלימודים זכה בתשע מלגות הצטיינות בתחרויות שונות.

עופרי ביטרמן נישא לנעה אברהם ביוני 2022.

=== קריירה ===
במסגרת הסטודיו למשחק של יורם לוינשטיין עופרי השתתף בהצגות והפקות רבות ביניהן ערב שירי גבעטרון, "קליגולה" – בתפקיד הָליקון, "שחקנים ונשיקות" - בתפקיד "הוא", "צ'פלין" – בתפקיד צ'ארלי צ'פלין.

במסגרת תיאטרון הרצליה השתתף ב"להקת על הבמה" ושיחק בהצגות ילדים כמו "אגדת הצעיף הלבן", "הסנדלר והגמדים", "החתול במגפיים", "ממלכת השיניים", "לחלום בשיר", "גליצו יוצא לדרכים", "האריה המכשפה וארון הבגדים", המחזמר "יוסף וכתונת הפסים המשגעת" המחזמר "שמשון ודלילה", "הערב מחזמר", המחזמר "מכתבים תועים" ועוד.

בשנת 2017 לאחר סיום הלימודים החל לשחק בבית ליסין.

בהצגה "אילוף הסוררת" בבימויו של אודי בן משה, "ההצגה חייבת להיגמר" בבימויו של אודי בן משה.

לאחר מכן גילם את בוריק הכלב בהצגה "מלך הכלבים" תיאטרון בית ליסין בבימויו של עירד רובינשטיין.

בשנה זו גם זכה בפרס התיאטרון הישראלי על תפקידו בהצגה כשחקן המבטיח לשנת 2017.

בשנת 2017 שיחק את בנג'י בסדרה "כיפת ברזל" ששודרה בקשת 12.

בשנת 2018 גילם את אוליבר בעונה השנייה של הסדרה "כדברא", בסרט "שרה שטיין, שלום ברלין, שלום ת"א" (קופרודוקציה גרמניה) - בתפקיד דורי, "בת אל הבתולה", בתפקיד אמיר איצ'קוביץ ואהרון איצ'קוביץ, ובסרט "ימים נוראים" בתפקיד שמואל רוזנבלום, שזכה בשנת 2019 בפרס אופיר כסרט הטוב ביותר.

משנת 2018 משחק את רולף במחזמר צלילי המוסיקה בהפקת התיאטרון הארצי לילדים ונוער.

בשנת 2019 גילם את דמותו של צ'ארלי צ'פלין במחזמר "במחזמר צ'פלין" בהפקת תיאטרון חיפה ותיאטרון תל אביב בבימויו של שוקי וגנר.

בתיאטרון הקאמרי השתתף במופע "לילה בפריז" בבימויו של גלעד קמחי ובמרץ 2020 עלה עם המופע "החיים הם קברט" בבימויו וכוריאוגרפיה של עוז מורג.

בשנת 2020 השתתף בסדרה שעת נעילה, וב-2021 בעונתה השנייה של הסדרה פמת"א.

משנת 2021 משחק במחזה "כימים אחדים" שכתב וביים חנן שניר על פי מאיר שלו, ובהצגות הילדים של תיאטרון הקאמרי: "פיטר פן" בתפקיד קפטן הוק וגברת הוקינס, ו"עוץ לי גוץ לי" בתפקיד שר האוצר.

בשנת 2022 החל לשחק במחזמר "החבדניקים" בתפקיד ראשי בקאמרי בבימויו של גלעד קמחי, ואודי גוטשלק. שיחק גם בסרט "אמריקה" את דמותו של יותם.

בשנת 2023 החל לשחק במחזמר "מלצרית" בתיאטרון הקאמרי בבמויו של עידו רוזנברג.

== קישורים חיצוניים ==
* 
*
*

==הערות שוליים==

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:בוגרי תיכון היובל (הרצליה)
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:ישראלים שנולדו ב-1989
YJ-18

YJ-18 (במנדרינית: 鹰击 תרגום מילולי: תקיפת העיט, פין-יין: Yīng jī, סימול נאט"ו: CH-SS-NX-13, השם המלא במנדרינית תקנית: 鹰击18反舰导弹) היא סדרה של טילי שיוט נגד ספינות ומטרות קרקעיות, מתוצרת סין.

== תיאור ==
על פי הערכות מחלקת ההגנה האמריקאית, YJ-18 דומה למערכת הרוסית 3M-54{{כ}} Klub, כאשר טילי השיוט נעים במהירות תת-קולית במהלך רוב השיוט, אך בעת יעף ההתקפה עולים למהירות על-קולית, ועם טווח יעיל של כ-540 ק"מ. מקצת אנליסטים מערביים מעריכים כי YJ-18 היא העתקה של 3M-54E. הטילים יכולים להיות משוגרים אנכית ואף ניתן לשגרם מצוללות (ברגסא המותאמת) מקני שיגור טורפדו.

על פי פרסומים במדיה הסינית למערכת יכולות ניווט אינרציאליות, ועם תמיכה מבערכת הנווט הלווינית הסינית BeiDou, ונושאת ראשי קרב עם יכולת השמדת מערכות אלקטרוניות באזור הפגיעה על ידי פיצוץ אלקטרומגנטי.

הטילים פרושים על משחתות מסוג Type 052D ו-Type 055 וייתכן שאף בצוללות גרעיניות מסוג Shang-II, Song, Yuan ועוד.

== גרסאות ==
*YJ-18: הטיל המקורי נגד מטרות קרקעיות ומשוגר מספינות.
*YJ-18A: תצורה נגד ספינות עם שיגור אנכי. מותקן על משחתות Type 052D ו-Type 055.
*YJ-18B: תצורה לשיגור מצוללות.
*YJ-18C: תצורה לתקיפת מטרות קרקעיות, משוגר ממכולות נישאות (בדרך כלל על גבי ספינות), בדומה למערכת הנשק "Club-K".
*גרסה ניידת חופית: גרסה קרקעית שלא ידוע עליה הרבה. משגרים קרקעיים מוזקפים בעלי כוורת של 12X12 (TEL).

==קישורים חיצוניים==

== הערות שוליים ==

קטגוריה:הרפובליקה העממית של סין: אמצעי לחימה
קטגוריה:טילים סיניים
קטגוריה:טילי שיוט
נסים גרתי

נסים גרתי (נולד ב-1945) הוא פרופסור אמריטוס לכימיה, במרכז קזאלי לכימיה יישומית, במכון לכימיה של האוניברסיטה העברית בירושלים, ויזם ומנכ"ל של חברת הביוטכנולוגיה "LDS Biotech". גרתי מתמחה במערכות מפוזרות ומדעי הקולואידים, תחליבים ומיקרו-תחליבים. הוא חוקר וממציא בעל שם עולמי ונמצא ברשימת הממציאים התורמים ביותר באוניברסיטה העברית. פרופ' גרתי היה חבר בהנהלת האוניברסיטה, בוועד המנהל והועד הפועל. היום הוא חלק מחבר הנאמנים של המכללה האקדמית הדסה ירושלים.

== ביוגרפיה ==
גרתי נולד בעיר פלובדיב שבבולגריה להורים רינה ואשר ועלה עימם לישראל בשנת 1949 במסגרת עליית יהדות בולגריה.

בשנת 1975 קיבל גרתי תואר דוקטור בכימיה אורגנית שימושית מהאוניברסיטה העברית. לאחר שסיים את לימודי הכימיה, הוא החל לשמש כמרצה בין השנים 1977–1980. את דרגת הפרופסור קיבל בשנת 1984. בשנת 2009 הפך לפרופסור מן המניין ובשנת 2015 היה לפרופסור אמריטוס.

במשך שנים רבות עסק במחקר על חומרים פעילי שטח. במסגרת מחקריו פיתח גרתי עם עמיתיו חומרים המשמשים כמייצבים לתחליבים. מפעל "אדומים כימיקלים" עסק בייצור חומרים אלו. 

בשנת 2011 הוכר על ידי האוניברסיטה כ-Distinguished professor בשל היותו בעל-שם בקהילה הבינלאומית בתחום התמחותו ובשל תרומתו המחקרית המקורית והמתמשכת וזכה לקבלת קתדרה לשם כבוד על שם משפחת רטנר ארצות הברית (Ratner Chair of Chemistry).

בשנת 2013 הוכתר פרופ' גרתי על ידי האוניברסיטה כאחד מ-23 הממציאים והתורמים החשובים ביותר של המוסד וזאת בשל תרומותיו בחקר מדעי המזון כמו גם מבנים ננומטריים להובלה של חומרים פעילי שטח וקידום נושא תוספי תזונה בתעשייה.

במהלך הקריירה שלו, שימש פרופ' גרתי פעמיים כמנהל מכון קזאלי לכימיה שימושית ומנהל בית-הספר לכימיה שימושית וטכנולוגיה.
הישגיו המדעיים כוללים כתיבה של מעל 400 מאמרים מדעיים בכתבי עת מבוקרים ומובילים, פרסום 14 ספרים, כתיבה של 85 פרקים בספרים שונים ורישום מעל 100 פטנטים רשומים שהוגשו בין השנים 2007–2019 כמו גם הנחיה של כ-60 תלמידים לתואר דוקטור ו-95 תלמידים לתואר מוסמך.

בשנת 2013 הקים את חברת "Lyotropic Delivery Systems", בה הוא פעיל עד היום כמנכ"ל. החברה עוסקת בהכנת מבנים נוזליים ננומטרים המאפשרים שחרור מבוקר ויעיל יותר של תרופות ושל תוספי תזונה ובריאות. הקנאבידיול הפעיל לטובת תרופה שניתן ליטול בבליעה.

גרתי נשוי לריקי, שעלתה אף היא מפלובדיב.

== פרסים והישגים (רשימה חלקית) ==

*2015 - פרס האגודה Surfactants in Solutions (SIS) על שם Mittahl
*2015 - פרס מפעל חיים והישגים מדעיים בתחום מדעי-המזון (AOCS, Orlando,2015) Life-Time Scientific Achievements in Food Science (AOCS, Orlando, 2015)
* 2021 - דירוג במקום ה-15 ברשימת הכימאים בישראל באתר דירוג המדענים (Research.com)<ref></ref>

== קישורים חיצוניים ==

==הערות שוליים==

קטגוריה:יזמים ישראלים
קטגוריה:ישראלים ילידי בולגריה
קטגוריה:מנכ"לים ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: כימיה
קטגוריה:עולים לאחר קום המדינה: 1948–1950
קטגוריה:ישראלים שנולדו ב-1945
דון ביוז

דונלד "דון" ביוז (באנגלית: Donald "Don" Buse; נולד ב-10 באוגוסט 1950) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1972–1985. כשחקן אינדיאנה פייסרס זכה באליפות ה-ABA (1973) והשתתף הן במשחק האולסטאר של ה-ABA (1976) והן במשחק האולסטאר של ה-NBA (1977). סיים את קריירת ה-ABA עם ממוצע של 2.7 חטיפות למשחק - הממוצע הגבוה בתולדות הליגה. ממוצעיו הכוללים ב-ABA וב-NBA הם 7.1 נקודות, 4.6 אסיסטים, 2.7 ריבאונדים ו-2.0 חטיפות למשחק.

==קריירת משחק==
ביוז נולד בעיר הנטינגטון שבדרום אינדיאנה, וגדל בהולנד הסמוכה. בשנת 1968 החל ללמוד באוניברסיטת אוונסוויל אשר באוונסוויל, וב-3 עונותיו בקבוצת הכדורסל שלה קלע 17.0 נקודות בממוצע למשחק.

בדראפט ה-NBA{{כ}} 1972 נבחר ביוז על ידי פיניקס סאנס בבחירה ה-34, אך בחר לשחק עבור אינדיאנה פייסרס מליגת ה-ABA. בעונת הרוקי שלו זכה עם אינדיאנה באליפות ה-ABA השנייה שלה ברציפות והשלישית בסך הכול, כמחליפו מהספסל של הרכז פרדי לואיס. בשנים הבאות היה אחד השחקנים הבולטים בקבוצה, לצד ג'ורג' מקגיניס, מל דניאלס ובילי נייט, וסייע לה להעפיל לגמר ה-ABA בפלייאוף 1975. בעונת 1975/1976 הוביל את כל שחקני הליגה בממוצעי אסיסטים (8.2) וחטיפות (4.1) למשחק, קלע שיא קריירה של 12.5 נקודות למשחק ונבחר לחמישייה השנייה של העונה. בעונה העוקבת עברו הפייסרס לשחק בליגת ה-NBA, ובעונתו הראשונה בה היה "מלך האסיסטים" (עם 8.5 למשחק) ו"מלך החטיפות" (3.5 למשחק). על אף שקלע 8.0 נקודות למשחק בלבד, נבחר ביוז באותה עונה להשתתף במשחק האולסטאר של ה-NBA. בתקופתו עם הפייסרס נבחר ארבע פעמים לחמישיית ההגנה של העונה – שלוש פעמים ב-ABA ופעם אחת ב-NBA.

בקיץ 1977 הועבר בטרייד לפיניקס סאנס, במדיה שיחק ב-3 העונות הבאות. בפיניקס השלים ביוז חמישייה פותחת חזקה לצד פול וסטפאל, וולטר דייוויס, טראק רובינסון ואלבן אדמס, אשר בעונת הוליכה את הקבוצה עד לגמר האזור המערבי. בכל שלוש עונותיו עם הסאנס נבחר ביוז לחמישיית ההגנה של העונה, ורשם ממוצעים של 8.0 נקודות ו-4.4 אסיסטים למשחק.

בעונת חזר לשחק עבור הפייסרס, ועד לסיום הקריירה בשנת 1985 שיחק גם במדי פורטלנד טרייל בלייזרס וקנזס סיטי קינגס.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:אינדיאנה: כדורסלנים
קטגוריה:בחירות דראפט של פיניקס סאנס
קטגוריה:כדורסלני אינדיאנה פייסרס
קטגוריה:כדורסלני פיניקס סאנס
קטגוריה:כדורסלני פורטלנד טרייל בלייזרס
קטגוריה:כדורסלני קנזס סיטי קינגס
קטגוריה:משתתפי משחק האולסטאר של ה-NBA
קטגוריה:כדורסלני ליגת ה-ABA
קטגוריה:בוגרי אוניברסיטת אוונסוויל
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1950
ויקיפדיה האירית

ויקיפדיה האירית (באירית: Vicipéid na Gaeilge) היא הגרסה של ויקיפדיה בשפה האירית, המנוהלת על ידי קרן ויקימדיה והוקמה באוקטובר 2003, כאשר הערך הראשון בה נכתב בינואר 2004. מייסד ויקיפדיה זו היה גבריאל ביצ'ם.

נכון ל-{{יום מקומי}} ב{{שם חודש מקומי}} {{שנה מקומית}} ישנם בו ערכים ו- משתמשים פעילים.

בנובמבר 2013, נוצר הערך ה־28,000 בוויקיפדיה, והפך אותה לוויקיפדיה ה־85 בגודלה לפי כמות ערכים.

הוויקיפדיה מקיפה כיום מגוון רחב של נושאים, כולל נושאים מגוונים כמו פילוסופיה, גנטיקה, ומונחים ימיים. הוויקיפדיה לוקחת מידע (באישור) ישירות מ־Fréamh an Eolais, אנציקלופדיה של מדע וטכנולוגיה בשפה האירית.

ויקיפדיה זו התקבלה לטובה על ידי אמצעי תקשורת בשפה האירית. במאמרו בנושא החזרת הלמידה לטכנולוגיית הלמידה, הציע בארי מקמלין מאוניברסיטת דבלין סיטי, כי אף על פי שוויקיפדיה האירית לעולם לא תכיל מאמרים רבים כמו הוויקיפדיה בשפות הנפוצות בעולם, היא עדיין משאב שימושי. הוא הרגיש שחיפוש ידע על תחומי נושא מסוימים זה עשוי להיות מועיל יותר מאשר חיפוש בוויקיפדיות באנגלית ובשפות אחרות, מכיוון שאופי ההתפתחות שלה יביא אותו להכיל את המאמרים היחידים, הראשוניים או המוחלטים בוויקיפדיה בשפה כלשהי על האזורים האלה.

מקורות אקדמיים אחרים הדגישו את ערכו החינוכי של האתר. תפקידה של הוויקיפדיה האירית ככלי חינוכי ברמה השלישית הוכר בהקשר של שימוש בוויקימדיה, הכוללת פרויקטים הנתמכים על ידי NUI Galway, האוניברסיטה הלאומית של אירלנד.

== ראו גם ==
* ויקיפדיה הוולשית

== קישורים חיצוניים ==

* 
* [http://stats.wikimedia.org/EN/TablesWikipediaGA.htm סטטיסטיקות לוויקיפדיה האירית] מאת אריק זכט

== הערות שוליים ==

קטגוריה:ויקיפדיות לפי שפה
קטגוריה:אתרי אינטרנט שהושקו ב-2003
Small Town Gay Bar

Small Town Gay Bar (באנגלית: גיי בר בעיר קטנה) הוא סרט תיעודי להט"בי-אמריקאי שיצא ב-2006. הסרט בוים על ידי במאי הקולנוע הקנדי מלקום אינגרם . הסרט מתמקד בשני גיי ברים שנמצאים בדרום-מזרח ארצות הברית. האחד בשנון , והשני במרידיאן . בנוסף, הסרט מתמקד מדי פעם על רצח סקוטי ג'ו ויבר.

== פרסים ומועמדויות ==
{| class="wikitable sortable"
!שנה
!פרס
!קטגוריה
!תוצאה
|-
| rowspan="3" |2006
|Outfest
|פרס השופטים הגדול לסרט התיעודי המוצלח ביותר
|
|-
|פסטיבל הסרטים הגאה במיאמי
|פרס השופטים הגדול לסרט התיעודי המוצלח ביותר
|
|-
|פסטיבל הסרטים סאנדנס
|פרס השופטים הגדול
| 
|-
|2008
| פרסי התקשורת של הליגה ההומו-לסבית נגד השמצה
| הסרט התיעודי המוצלח ביותר
| 
|}
== ראו גם ==

== קישורים חיצוניים ==

== הערות שוליים ==

קטגוריה:סרטי 2006
קטגוריה:סרטי להט"ב אמריקאיים
קטגוריה:סרטי להט"ב תיעודיים
ורדית

ורדית (שם מדעי: Carpodacus) הוא סוג ממשפחת הפרושיים בעל כ-27 מינים. מקורם עבה, אבל פחות ממקורי החצוצרניים. צבע הזכרים לרוב אדום וורוד, וצבע הנקבות חום-מפוספס. רוב המינים בסוג חיים במרכז, בדרום ובצפון-מזרח אסיה; מין אחד באירופה (ורדית אירופית); ושלושה מינים בצפון ובמרכז אמריקה. רוב המינים חיים בנופי חורשות ושיחים בהרים הגבוהים.

== מינים ==
*ורדית סיני
*ורדית אירופית
*Carpodacus sipahi 
*Carpodacus ferreorostris 
*Carpodacus rubicilloides 
*Carpodacus rubicilla 
*Carpodacus grandis 
*Carpodacus rhodochlamys 
*Carpodacus pulcherrimus 
*Carpodacus davidianus 
*Carpodacus waltoni 
*Carpodacus rodochroa 
*Carpodacus edwardsii 
*Carpodacus rodopeplus 
*Carpodacus verreauxii 
*Carpodacus vinaceus 
*Carpodacus formosanus 
*Carpodacus stoliczkae 
*Carpodacus roborowskii 
*Carpodacus sillemi 
*Carpodacus sibiricus 
*Carpodacus roseus 
*Carpodacus trifasciatus 
*Carpodacus thura 
*Carpodacus dubius 
*Carpodacus puniceus 
*Carpodacus subhimachalus 

==גלריית תמונות==
<gallery>
File:Carpodacus erythrinus erythrinus MHNT.ZOO.2010.11 Vyborg.jpg|ביצים של ורדיות
</gallery>

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1829
קטגוריה:טקסונים שתוארו בידי יוהאן יקוב קאופ
קטגוריה:פרושיים
ציפור זרה

ציפור זרה הוא סינגל שלישי מתוך האלבום "אהבה גדולה" של הזמרת-יוצרת הישראלית ריטה, שיצא לאור בספטמבר 1994. השיר נכתב על ידי רחל שפירא, הולחן על ידי ערן צור ועובד על ידי נאור דיין ומשה לוי.

השיר מלווה בוידאו קליפ רב השראה בבימויו של יריב גבר, שעלות הפקתו הגיעה כמעט למאה אלף דולרים, יותר מכל קליפ אחר שהופק אי פעם בישראל. הקליפ זכה בערוץ MTV בתואר הווידאו קליפ הזר הטוב ביותר לשנת 1994.

==רשימת השמעה==

==מיקומי שיא==

==קישורים חיצוניים==

* 
* 

==הערות שוליים==

קטגוריה:שירי ריטה
קטגוריה:שירים בעברית
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הליקון
גברת שרה השכנה

"גברת שרה השכנה" הוא שיר שכתב והלחין יובל בנאי וביצעה להקת הפופ רוק משינה. השיר יצא לאור כסינגל בשנת 1993.

==רקע==
השיר נכלל באלבום "שיא הרגש"' שבו כתב והלחין שלומי ברכה את כל השירים מלבד "נגעה בשמיים" ו"גברת שרה השכנה", שכתב והלחין יובל בנאי.

השיר בתוכנו ולחנו מבוסס על שירו של בוב דילן "Hurricane", המתאר את סיפורו של המתאגרף רובין "הוריקן" קרטר, שהורשע בזדון ברצח משולש עם אדם נוסף. קרטר שוחרר מהכלא לאחר 19 שנים, לאחר שהוברר כי לא זכה להליך משפטי הוגן, והשופט שהביא לשחרורו קבע שבהרשעתו היה מניע גזעני. כמו כן מבוסס השיר על שכנה שהייתה ליובל בנאי. חלק מעיבוד השיר מבוסס על "Sister Golden Hair" של להקת "אמריקה".<ref></ref>

בגרסה של משינה, שרה היא לכאורה עדת ראייה לרצח. אבנר התאילנדי וחיים הצעיר נעצרים בחשד לרצח. חיים הצעיר מתחיל להישבר ושרה מזהה את שניהם במסדר זיהוי כשני הרוצחים. בזכות עדות זו נשלחים שניהם למאסר עולם. בבית השלישי של השיר מסופר כי אקדח הרצח נמצא במטבח של שרה. שרה אינה יודעת שיעקב השכן מן הקומה מעל, נהג להציץ לביתה מבעד לתריס, והיה עד לרצח שביצעה.

במצעד הפזמונים העברי השנתי של רשת ג' לשנת תנש"ג (1993) דורג השיר במקום ה-17.

השיר גם הופיע באלבום האוסף של הלהקה, "עסקי הרוקנ'רול".

==קישורים חיצוניים==

* 

==הערות שוליים==

קטגוריה:שירי 1993
קטגוריה:שירים בעברית
קטגוריה:שירי משינה
קטגוריה:בלדות רצח
קטגוריה:סינגלים בהוצאת הד ארצי
Moment of Peace

"Moment of Peace" (בעברית: "רֶגַע שֶׁל שַׁלְוָה") הוא סינגל שהוקלט על ידי המקהלה הגרמנייה גרגוריאן, בהשתתפות הזמרת-יוצרת האנגלייה שרה ברייטמן, מתוך האלבום, Masters of Chant Chapter II. השיר יצא לאור ב-21 באוקטובר 2001, כסינגל מתוך האלבום.

השיר הגיע למקום ה-87 במצעד השירים של גרמניה.

== רקע וכתיבה ==
השיר נכתב על ידי אמיליה ברייטמן וקרסטן הוסמן והופק על ידי ג'אן-אריק קוהרס, קרסטן הוסמן ומייקל סולטאו. בהתחלה, יצא לאור השיר ללא שרה ברייטמן, ובהמשך יצא מחדש בגרסה בה היא משתתפת. ב-21 באוקטובר 2001, יצאה לאור הגרסה הסופית של השיר, בה משתתפת ברייטמן גם כן.

כמו כן, השיר הוא שיר בסגנון הגרגוריאני המשלב בתוכו גם את סגנון הגל החדש. שני סגנונות אלו, אפיינו שירים נוספים מתוך האלבום, Masters of Chant Chapter II.

== ליריקה ==
בתחילת השיר, שרה המקהלה "בוא עכשיו, בוא לצידינו. בוא לאן שאתה יכול להתחבא". בהמשך, מצהירה המקהלה כי היא "אור השמש" של אותו האדם אליו היא פונה. לאחר מכן, מציעה המקהלה לאותו האדם לטהר את הנשמה שלו, תוך שהיא מצהירה כי היא תתן לו אנרגיה מחודשת.

את הבית השני פותחת שרה ברייטמן באופטימיות עם המשפט "עולם ללא סכנות", אך ממשיכה עם המשפט הפסימי "ההרס קרב ובא". את הבית היא סוגרת כאשר היא מציעה לאותו האדם "לבוא איתם לכאן". היא ממשיכה לשיר "בזמן שהאנשים זרים אחד לשני, אנו ננוח ונשהה כאן", תוך שהיא סוגרת את הבית הנוסף עם המשפט "רגע של שלווה".

השיר נסגר עם מסר אופטימי וחיובי, בו המקהלה, אמיליה ושרה ברייטמן שרים "החשיכה תואר על ידי האור ודרך הכוכבים יהיה אפשר לראות". בשורות האחרונות הם שרים "אנו ניסחף אל השמחה השוררת בלבנו, אנו נטעם את טעם היין, אנו יודעים כי ישנו כוח אלוהי".

== וידאו קליפ ==
הווידאו קליפ המלא שיצא עבור השיר הועלה ליוטיוב ב-12 ביוני 2012. בקליפ ניתן לראות את חברי המקהלה גרגוריאן, כשהם עטופים בגלימות בתוף השלג, תוך שהם שרים את השיר. כאשר אמיליה ברייטמן שרה את הבתים שלה, ניתן לראותה כשהיא לבד, תוך שהיא לובשת שמלה שחורה. הקליפ צבר קרוב ל-4.5 מיליון צפיות.

ב-27 בינואר 2013, הועלה ליוטיוב קליפ נוסף של השיר, בו ניתן לראות כלבים האסקים סיביריים משחקים בשלג, ואת השיר מתנגן ברקע. הקליפ זכה להצלחה רבה, כאשר הצליח לצבור למעלה מ-54 מיליון צפיות, דבר אשר הופך אותו לאחד מהקליפים הנצפים ביותר של גרגוריאן.

בשנת 2015, הועלה ליוטיוב קליפ לא רשמי של השיר, באורך של שמונה דקות. הקליפ זכה להצלחה כאשר צבר למעלה מ-6 מיליון צפיות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!גרסה
!מקור
|-
! rowspan="3" |גרמניה
| rowspan="2" |2001
| rowspan="2" |תקליטור
| rowspan="3" |אדל
|ללא שרה ברייטמן
|style="text-align:center;"|
|-
| rowspan="2" |בהשתתפות שרה ברייטמן
|style="text-align:center;"|
|-
|21 באוקטובר 2001
|תקליטור • מקסי סינגל
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 2001
קטגוריה:סינגלים מ-2001
קטגוריה:שירי גרגוריאן
קטגוריה:שירי שרה ברייטמן
קטגוריה:שירים באנגלית
קטגוריה:שירים בצרפתית
קטגוריה:שירים מרובי שפות
קטגוריה:שירים שנכתבו על ידי שרה ברייטמן
קטגוריה:שירים על אושר
קטגוריה:שירים על תקווה
שירת הסירנה (אל תפחד)

שירת הסירנה (אל תפחד) הוא סינגל של הזמרת-יוצרת הישראלית ריטה, שיצא לאור בדצמבר 1994 כשיר הנושא מתוך הסרט "שירת הסירנה", שמבוסס על ספרה של עירית לינור. מאוחר יותר נכלל השיר באלבום אוסף "תחנות בזמן". השיר נכתב על ידי מירי פיגנבוים ואיתן גלס, הולחן על ידי רמי קלינשטיין ועובד על ידי רמי קלינשטיין ויועד נבו.

==מיקומי שיא==

==קישורים חיצוניים==

* 
* 
* 

==הערות שוליים==

קטגוריה:שירי 1994
קטגוריה:סינגלים מ-1994
קטגוריה:שירי ריטה
קטגוריה:שירים בעברית
קטגוריה:שירים שנכתבו על ידי מירי פיגנבוים
קטגוריה:שירים שהולחנו על ידי רמי קלינשטיין
קטגוריה:סינגלים בהוצאת הליקון
מסתובב בעולם

"מסתובב בעולם" הוא שיר שהוקלט על ידי הזמרת-יוצרת הישראלית דנה לפידות.<ref name=":3"></ref> השיר יצא לאור ב-19 ביולי 2015 בהוצאת חברת התקליטים ארומה מיוזיק, כסינגל השני מתוך אלבום האולפן השני שלה, כמו בהתחלה (2015).<ref name=":3" /> ב-29 בדצמבר 2015, יצא לאור הרמיקס הרשמי של "מסתובב בעולם" עם עטיפה שונה.<ref></ref>

השיר הגיע למקום החמישי במצעד העברי השבועי של רשת ג',<ref></ref> וה-24 ברדיו אמצע הדרך.<ref></ref>

== רקע וכתיבה ==
השיר נכתב והולחן בידי דנה לפידות לבדה, בדומה לשירים נוספים שלה והופק בידי זוהר מזור.<ref></ref><ref name=":3" /> "מסתובב בעולם" יצא לאור כסינגל השני מתוך האלבום כמו בהתחלה (2015), לאחר שהוחלט להוציא את השיר "כמו בהתחלה" כסינגל המוביל מתוך האלבום.<ref name=":0"></ref> באותו הזמן, הכריזה לפידות על סיבוב הופעות חדש.<ref name=":0" />

במעריב פורסמה ביקורת אודות השיר ונכתב שבאמצעותו, לפידות "מצליחה לכוון לאוזן וללב בדרך הנכונה".

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של דנה לפידות ב-19 ביולי 2015.<ref name=":3" /> בתחילתו, ניתן לראות שיירת גמלים, כשהם במדבר. בהמשך, ניתן לראות את לפידות, כשהיא לובשת שמלה לבנה ומהודרת.<ref name=":3" /> באמצע הקליפ, מחליפה לפידות את השמלה לשמלה בצבע שחור, בדומה לעטיפת הסינגל עצמו.<ref name=":3" />

נכון לאוקטובר 2019, מונה הצפיות של הקליפ עומד על כ-100 אלף צפיות.<ref name=":3" />

== מיקומי שיא ==

== קישורים חיצוניים ==

==הערות שוליים==

קטגוריה:שירי 2015
קטגוריה:סינגלים מ-2015
קטגוריה:שירי דנה לפידות
קטגוריה:שירים בעברית
קטגוריה:שירים שנכתבו על ידי דנה לפידות
קטגוריה:שירים שהולחנו על ידי דנה לפידות
קטגוריה:שירים על מקומות
קטגוריה:וידאו קליפים שצולמו בישראל
קטגוריה:סינגלים בהוצאת ארומה מיוזיק
דאעש (ספר)

דאעש-מסע אל מפתנו של השטן הוא ספר מאת צור שיזף על המדינה האסלאמית.

הספר יצא לאור בעברית בשנת 2016, בהוצאת הקיבוץ המאוחד.

==הספר==
הספר, הסוקר את הקמתה והתפתחותה של "המדינה האסלאמית", נכתב בעקבות מסעות של המחבר ברחבי המזרח התיכון.

בספר מתוארת גם האידאולוגיה העומדת בבסיס "המדינה האסלאמית", הגורמים שעומדים מאחוריה והסיבות שהובילו להקמתה ואפשרו את התפתחותה. במקביל משולבים בספר תיאורים של המחבר על המציאות בשטח לפי עדויות מכלי ראשון.

יצחק מור כתב בביקורת על הספר:

==קישורים חיצוניים==
* [https://kotar.cet.ac.il/KotarApp/Index/Book.aspx?nBookID=103639853 הספר] באתר "כותר"
* [https://www.inss.org.il/he/publication/דאעש-מסע-אל-מפתנו-של-השטן/ המבוא לספר ואפילוג]
* [https://www.e-vrit.co.il/דאעש___מסע_אל_מפתנו_על_השטן-details.aspx#firstchapter הפרק הראשון] באתר "עברית"

על הספר:
* 
* 
* 
* עומר עינב, [https://www.inss.org.il/he/publication/דאעש-מסע-אל-מפתנו-של-השטן/ "דאעש: מסע אל מפתנו של השטן"] באתר המכון למחקרי ביטחון לאומי
* ירון אביטוב, [https://musaf-shabbat.com/2016/05/27/מסע-אל-קרביה-של-מפלצת-ירון-אביטוב/ "מסע אל קרביה של מפלצת"] מוסף מקור ראשון, 27.5.2016.

==הערות שוליים==

קטגוריה:המדינה האסלאמית בתרבות
קטגוריה:ספרי עיון בעברית
קטגוריה:ספרים ישראליים
Song Sung Blue

Song Sung Blue (בעברית: שיר מושר בעצב) הוא שיר משנת 1972 שכתב והקליט ניל דיימונד, בהשראת הקונצ'רטו לפסנתר מס' 21 מאת מוצרט. השיר יצא כחלק מהאלבום "Moods" של דיימונד, ואחר כך הופיע באלבומי הופעה ואלבומי אוסף רבים. השיר הגיע למקום הראשון במצעד בילבורד הוט 100 האמריקני, והיה במשך 12 שבועות במצעד Top 40. כמו כן נכנס השיר למצעד הסינגלים הבריטי והגיע למקום ה-14.

"Song Sung Blue" היה להיטו השני של דיימונד בארצות הברית שהגיע לראש המצעד, אחרי השיר "Cracklin' Rosie" משנת 1970, והוא שיר הסולו האחרון שלו במקום הראשון (ב-1978 הגיע למקום ראשון במצעד השיר "You Don't Bring Me Flowers" שאותו שר דיימונד בדואט עם ברברה סטרייסנד). בנוסף לכך שהה השיר "Song Sung Blue" במשך שבעה שבועות במקום הראשון במצעד Adult Contemporary.

השיר "Song Sung Blue" היה מועמד לשני פרסי גראמי בשנת 1973, פרס תקליט השנה ופרס שיר השנה. בשני הפרסים זכתה באותה שנה רוברטה פלאק בביצועה לשיר "The First Time Ever I Saw Your Face" של יואן מקול.

דיימונד תיאר את השיר באלבום האוסף שלו משנת 1996 "In My Lifetime" כ"מסר בסיסי מאוד, ללא קישוטים. מעולם לא ציפיתי שמישהו יגיב לשיר כפי שהגיבו. אני פשוט אהבתי אותו, המסר והמילים הבודדות שאומרות כל כך הרבה."

== שימוש מאוחר ==
השיר העניק השראה לכותרת של סרט דוקומנטרי משנת 2008 על חקיין של ניל דיימונד שהיה נשוי לחקיינית של פטסי קליין.

== מיקומי שיא ==

== גרסאות כיסוי ==
ב-1972 הוציא אנדי ויליאמס גרסת כיסוי של השיר באלבומו "".

סשה דיסטל הקליט את השיר בצרפתית בשם "Chanson Bleue".

להקת גל חדש בריטית בשם Altered Images הקליטה ב-1982 גרסה של השיר באלבומה "Pinky Blue".

בובי דארין ביצע את השיר בתוכנית טלוויזיה בשנת 1972, והגרסה שלו נכללה באלבום "Aces Back to Back" משנת 2004.

פרנק סינטרה הקליט אף הוא את השיר לאלבומו "Trilogy" שיצא ב-1980.

האחיות נולן הקליטו גרסה של השיר בשנת 1978 לאלבום "20 Giant Hits album".

== קישורים חיצוניים ==

== הערות שוליים ==

קטגוריה:שירי 1972
קטגוריה:שירים באנגלית
קטגוריה:שירים על מוזיקה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
יחסי פיג'י–צ'ילה

יחסי פיג'י–צ'ילה הם היחסים הדיפלומטיים הרשמיים שבין הרפובליקה של פיג'י לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין הרפובליקה של פיג'י לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין פיג'י לצ'ילה כוננו באופן רשמי ב-11 באוקטובר 1972.

אזרחי צ'ילה שרוצים להיכנס, לבקר ולשהות בפיג'י אינם זקוקים לאשרה על מנת לעשות כן למשך ארבעה חודשים. גם אזרחי פיג'י שרוצים להיכנס, לבקר ולשהות בצ'ילה אינם זקוקים לאשרה על מנת לעשות כן למשך תשעים ימים.

== נציגויות דיפלומטיות ==
* צ'ילה אינה מיוצגת בפיג'י בדרג השגרירות. צ'ילה מיוצגת בפיג'י בדרג הקונסולרי באמצעות קונסוליה רשמית שהיא מחזיקה בסובה, בירת המדינה. צ'ילה האמינה את שגרירותה שבולינגטון, בירת ניו זילנד הסמוכה, על פיג'י.
* פיג'י אינה מיוצגת בצ'ילה, הן בדרג השגרירות והן בדרג הקונסולרי.

== קישורים חיצוניים ==
* [http://ip140.uahurtado.cl/uploads/r/archivo-institucional-universidad-alberto-hurtado/1/1/9/119a982db9b66f569a5d546b86f31a59dcb53b2815c3e28f774ad8bab7704d3c/31-2-12.pdf RELACIONES DIPLOMATICAS DE CHILE CON LOS PAISES DE LA CUENCA DEL PACIFICO], קובץ רשמי, משרד החוץ של צ'ילה

== הערות שוליים ==
דינוזאורים לאומיים בארצות הברית

דינוזאורים לאומיים מצוינים בסמלי חלק ממדינות ארצות הברית. המונח דומה לזה של מאובנים לאומיים, אך נחשב לסמל נפרד. מדינת ארקנסו היא חסרת סמלי מאובן לאומי, אך יש לה דינוזאור לאומי - הארקנסוזאורוס (Arkansaurus). מדינות אחרות לא מופיעות ברשימה, אבל הן בעלות מאובן לאומי של דינוזאור, למשל מונטנה. לעיתים הדינוזאור הלאומי הוא גם המאובן הלאומי, למשל הסטגוזאורוס של קולורדו, אך זה לא מצב מחייב.

הדינוזאורים שנבחרו התגלו בחפירות באותה מדינה, אך לא כממצא בודד או כחלק מתגליות של מינים רבים באותו אתר. דבר זה מפרסם את המדינה בה התגלו.

בנוסף לקטגוריה זו לכל מדינה בארצות הברית ישנה גם ציפור לאומית. על פי המיון המודרני העופות נחשבים לחלק מבני קבוצת הדינוזאורים. בערך זה מפורטים דינוזאורים שאינם-עופות.

==רשימת דינוזאורים לאומיים לפי מדינות==
{| class="wikitable"
|-
!מדינה
!שם
!שם מדעי
!תמונה
!תאריך אימוץ
|-
|אריזונה
|סונורזאורוס
|Sonorasaurus thompsoni
2018
|-
|ארקנסו
|ארקנסוזאורוס
|Arkansaurus fridayi
2017
|-
|קליפורניה
|אוגוסטינולופוס
|Augustynolophus morrisi
2017
|-
|קולורדו
|סטגוזאורוס
|Stegosaurus armatus
אפריל 1982
|-
|קונטיקט
|דילופוזאורוס
|Dilophosaurus
יולי 2017
|-
|וושינגטון די. סי.
|דינוזאור לא מזוהה בשם "קפיטלזאורוס"
|Capitalsaurus
1998
|-
|איווה
|טירנוזאורוס
|Tyrannosaurus rex
1992
|-
|מסצ'וסטס
|פודוקזאורוס
|Podokesaurus holyokensis
2021
|-
|מרילנד
|אסטרודון
|Astrodon johnstoni
1998
|-
|מיזורי
|היפסיבמה
|Hypsibema missouriensis
2004
|-
|ניו ג'רזי
|הדרוזאורוס
|Hadrosaurus foulkii
1991
|-
|אוקלהומה
|אקרוקנתוזאורוס
|Acrocanthosaurus atokensis
2006
|-
|טקסס
|זאוריפוסידון
|Sauroposeidon (מכונה "Paluxysaurus")
2009
|-
|יוטה
|יוטרפטור
|Utahraptor ostrommaysorum
|240x240 פיקסלים
|2018
|-
|ויומינג
|טריצרטופס
|Triceratops horridus
1994
|}

==ראו גם==
* זוחלים לאומיים בארצות הברית
* ציפורים לאומיות בארצות הברית
* אבני מדינות ארצות הברית
* מאובנים לאומיים בארצות הברית

== הערות שוליים ==

*
קטגוריה:דינוזאוריה
יחסי פלאו–צ'ילה

יחסי פלאו–צ'ילה הם היחסים הדיפלומטיים הרשמיים שבין הרפובליקה של פלאו לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין הרפובליקה של פלאו לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין פלאו לצ'ילה כוננו באופן רשמי ב-24 בנובמבר 1999.

אזרחי צ'ילה שרוצים להיכנס, לבקר ולשהות בפלאו אינם זקוקים לאשרה מראש על מנת לעשות כן (מקבלים אחת בעת ההגעה למדינה) למשך שלושים ימים. לעומת זאת, אזרחי פלאו שרוצים להיכנס, לבקר ולשהות בצ'ילה זקוקים לאשרת כניסה על מנת לעשות כן.

== נציגויות דיפלומטיות ==
* צ'ילה אינה מיוצגת בפלאו, הן בדרג השגרירות והן בדרג הקונסולרי. צ'ילה האמינה את שגרירותה שבמנילה, בירת הפיליפינים הסמוכה, על פלאו.
* פלאו אינה מיוצגת בצ'ילה, הן בדרג השגרירות והן בדרג הקונסולרי.

== קישורים חיצוניים ==
* [https://www.doi.gov/sites/doi.gov/files/migrated/oia/islands/upload/PalauDipRelations.pdf Countries with which Palau has Diplomatic Relations], אתר משרד החוץ הפלאואני

== הערות שוליים ==